**M. SAUKOS BIOGRAFIJA**

• Gimė 1989 m. gruodžio 7 d. Vilniuje.

• 1996–2008 m. mokėsi Dusetų Kazimiero Būgos gimnazijoje.

• 2010 m. stažavosi Mačeratoje, Italijoje.

• 2014 m. baigė Vilniaus dailės akademiją, skulptūros magistrantūrą.

• Kartu su Nomeda ir Šarūnu Saukomis dalyvauja parodose Lietuvoje ir užsienyje: 2004 m., 2007 m. galerija „Meno niša“, 2006 m., 2007 m. galerija „Maldis“, 2012 m. Sankt Peterburgo nacionalinis rusų muziejus.

• 2012 m. „Akademijos“ galerijoje surengė personalinę parodą.

• 2013 m., 2014 m. dalyvavo tarptautinėje šiuolaikinio meno mugėje „Art Vilnius“.

• 2013 m. kūrė tarptautiniame skulptorių plenere Dusetų skulptūrų parke.

• 2014 m. suteiktas meno kūrėjo statusas.

• 2016 m. parodoje „Pasijuntu stebimas kito“ pristatė 3 m aukščio betonines skulptūras, realistiškai atvaizduojančias nuogus senyvus žmones.

• Dabar gyvena ir kuria Vilniuje.

**Apie M. Saukos kūrybą internetinėse svetainėse:**

[Kuriu Vilnių - Mykolo Saukos skulptūros Viršuliškių miško parke (youtube.com)](https://www.youtube.com/watch?app=desktop&v=xLdjl85zQOI&embeds_referring_euri=https%3A%2F%2Fsa.lt%2F&feature=emb_imp_woyt)

[(1) Vaizdo įrašas | Facebook](https://www.facebook.com/watch/?v=464534192497575)**:**

[Mykolo Saukos skulptūros Šeškinėje užminė mįslę (bernardinai.lt)](https://www.bernardinai.lt/2018-10-25-mykolo-saukos-skulpturos-seskineje-uzmine-misle/);

[Saukų dinastija: sūnus Mykolas kuria Viršuliškių parką | Diena.lt](https://www.diena.lt/naujienos/vilnius/menas-ir-pramogos/sauku-dinastija-sunus-mykolas-kuria-virsuliskiu-parka-887088)

[Aistė Marija Grajauskaitė. Savos Mykolo Saukos prasmės (literaturairmenas.lt)](https://literaturairmenas.lt/publicistika/aiste-marija-grajauskaite-savos-mykolo-saukos-prasmes)

<https://www.diena.lt/naujienos/vilnius/menas-ir-pramogos/sauku-dinastija-sunus-mykolas-kuria-virsuliskiu-parka-887088>

[Mykolas Sauka „Šviesių žmonių parkelį“ papildė Alfonso Nykos-Niliūno skulptūra: man patinka, čia nėra politikos - Delfi kultūra](https://www.delfi.lt/kultura/naujienos/mykolas-sauka-sviesiu-zmoniu-parkeli-papilde-alfonso-nykos-niliuno-skulptura-man-patinka-cia-nera-politikos-93639611)

Viršuliškių miško parkas (Laisvės pr. 57) pradėtas pildyti trijų metrų betoninėmis skulptūromis. Jų autorius MYKOLAS SAUKA sako, kad nuošalų ir tik vietos gyventojų lankomą pušyną tarp sovietinių daugiabučių pasirinko specialiai tam, kad toliau nuo miesto centro susikurtų traukos taškas, kurį verta pamatyti.

Prisiruošusius aplankyti parką, einant nuo Čiobiškio gatvės pusės, pasitiks rankas išskėtusio vyro skulptūra, giliau – ir kitos dvi figūros. Iki vasaros skulptorius M. Sauka parką žada papildyti dar dviem.

„Viršuliškės yra tiek pat Vilnius, kiek Vokiečių gatvė. Kai tik savaitgalį pašviečia saulė, žmonės suplūsta į Bernardinų sodą, prie Pūčkorių atodangos arba į Vingio parką. Bet ar kas nors važiuos bent kiek toliau nuo centro, į nedidelį parkelį tarp Viršuliškių ir Šeškinės, apžėlusį laukinėmis avietėmis ir šermukšniais?

Tai mano užduotis – juos sudominti. Noriu, kad čia važiuotų ne tik vilniečiai, bet ir turistai. Pasivaikščioti po Viršuliškes kaip po Père Lachaise kapines Paryžiuje. Šitas parkas, viena vertus, yra kitoks, negu mums įprasta matyti: jis laukinis, mažai lankomas, kiek apleistas. Kita vertus, čia ramu, nes tuščia. Todėl čia žmonės ateina ne pasivaikščioti, o pasislėpti ar pavalgyti prisėdę ant išvirtusių kamienų. Betono skulptūros vaizduoja tokius pačius žmones, kokie gyvena aplinkui. Vieni jų drįsta kirsti šį brūzgyną, kiti apeina aplinkui“, – sakė skulptorius M. Sauka.

„Naujoji meno projektų rėmimo programa „Kuriu Vilnių“ skirta pagyvinti, o kai kuriais atvejais ir atgaivinti vietas, kurios svarbios tik vietos gyventojams, o kartais net ir jų pačių pamirštos. Dauguma programos finansavimą laimėjusių projektų įsikurs ne sostinės centre, o miesto pakraščiuose. Tai yra vienas pagrindinių šios programos sumanymų. Būtent toks buvo Viršuliškių miško parkas. Sakau buvo, nes tikiu, kad čia įsikūrus Mykolo Saukos skulptūroms šis parkas taps vietos bendruomenės ir viso miesto nauju traukos centru“, – sakė sostinės meras Remigijus Šimašius.

Kaip skelbia [Vilniaus](https://bernardinai.lt/zyma/vilnius?utm_source=article&utm_medium=backlink&utm_campaign=linkify) miesto savivaldybė, šis projektas yra vienas iš 19-os, kurie laimėjo finansavimą pagal meno projektų rėmimo programą „Kuriu Vilnių“. Visi projektai finansuojami Vilniaus miesto savivaldybės lėšomis. Tam skirta net 500 tūkst. eurų.

Meno projektų rėmimo programos „Kuriu Vilnių“ konkursas buvo skelbiamas pirmą kartą. Iš 120 novatoriškų, ryškių, unikalių miesto meno projektų, kuriuos siūlė įvairūs menininkai, buvo atrinkta 19. Laimėję projektai papuoš ir papildys erdves ne tik miesto centre, Naujamiestyje ir Senamiestyje, bet ir atokesniuose nuo centro rajonuose: Viršuliškėse, Antakalnyje, Šeškinėje, Pilaitėje, Kirtimuose, Šnipiškėse. Meno kūriniais pasipuoš ir viešasis transportas. Projektai turi būti įgyvendinti iki kitų metų vasaros.

Autorius teigė turėjęs viziją, kaip skulptūros turi atrodyti, tačiau specialiai jų prie aplinkos nederinęs – tiesiog įkurdinęs miškelyje. Jis įsitikinęs, kad laikui bėgant Viršuliškių parke skulptūros apaugs samanomis ir su natūralia parko gamta sudarys darnią visumą.

Skaityti daugiau: <https://www.diena.lt/naujienos/vilnius/menas-ir-pramogos/sauku-dinastija-sunus-mykolas-kuria-virsuliskiu-parka-887088>

**KLAUSIMAI PRIEŠ PATEIKIANT UŽDUOTĮ**

*Prieš atliekant užduotį, mokiniai su mokytoja vaikšto po parką, sustoja prie kiekvienos skulptūros, perskaito pavadinimą, aptaria jos dydį, pozą, emociją. Mokytoja užduoda klausimus. Mokytojas atkreipia dėmesį, kad visi mokiniai aktyviai atsakinėtų.*

**Klausimai:**

1. Ką prisimenate apie skulptorių M. Sauką? (biografija, meno darbai, ekspozicijos).
2. Kodėl skulptorius pasirinko šią vietą, Viršuliškių miško parką?
3. Kokias emocijas kelia skulptūros vaikštant po parką? Kodėl?

Mokytojas kelia klausimus vadovaudamasis mokinių atsakymais, siekia, kad mokiniai drąsiai reikštų savo mintis.

*Pateikus užduotį pasiūlyti mokiniams nusifotografuoti savo pasirinktą skulptūrą. Jei planuojama tęsti temą apie M. Saukos kūrybą kitose pamokose, nuotraukos gali būti panaudotos kitų pamokų tikslams atsiekti.*

**UŽDUOTIES LAPAS**

Data\_\_\_\_\_\_\_\_\_\_\_\_\_\_\_ Dalykas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Klasė\_\_\_\_\_\_\_\_\_\_\_

|  |  |
| --- | --- |
| Grupės nariai | 1.2. |
| Įrašykite pasirinktos skulptūros pavadinimą |  |
| Sugalvokite savo pavadinimą |  |
| Parašykite savo istoriją pasirinktai skulptūrai  |  |
| Pamokoje buvo įdomu .... (kiekvienas grupės narys įrašo savo atsakymą) | 1.2. |
| Norėčiau dar ..........(kiekvienas grupės narys įrašo savo atsakymą) | 1.2. |